PMIndiaData/PMIndiaSum huggingface dataset:
గ్లోబల్సమిట్ ఆన్ సప్లయ్ చైన్ రిజిలియన్స్ లో ప్రధాన మంత్రి ప్రసంగం

యార్ ఎక్స్ లన్సి, ప్రెసిడెంట్ శ్రీ బైడెన్, సప్లయ్ చైన్ రిజిలియన్స్ అనేటటువంటి ముఖ్యమైన అంశం పై ఈ శిఖర సమ్మేళనం చొరవ తీసుకొన్నందుకు మీకు నేను ధన్యవాదాలు పలుకుతున్నాను. మీరు బాధ్యతల ను స్వీకరించిన వెనువెంటనే ‘‘అమెరికా తిరిగి వచ్చింది’’ అన్నారు. మరి అంత తక్కువ కాలం లో, ఇది జరగడాన్ని మనమంతా గమనిస్తున్నాం. మరి ఈ కారణం గా, నేను అంటాను ‘‘మీకు మళ్లీ స్వాగతం’’ అని. ఎక్స్ లన్సిజ్, మహమ్మారి ఉత్పన్నం అయిన మొదట్లో, మనం అందరం టీకా మందులు, ఆరోగ్య సంబంధిత సామగ్రిల తో పాటు అత్యవసర ఔషధాల ను ఉత్పత్తి చేయడం కోసం కావలసిన ముడి పదార్థాల కు కొదువ ఉందని గ్రహించాం. ప్రస్తుతం ప్రపంచం ఆర్థికం గా తిరిగి కోలుకొనే ప్రయత్నాల లో పడింది. మరి ఇప్పుడు సెమి కండక్టర్ స్, ఇంకా ఇతర సరకుల కు చెందిన సరఫరా సంబంధి సమస్యలు ఆరోగ్యకర వృద్ధి కి అడ్డం వస్తున్నాయి. శిపింగ్ కంటేనర్ ల కు సైతం లోటు తలెత్తుతుందని ప్రపంచం లో ఎవరైనా ఆలోచించారా ? ఎక్స్ లన్సిజ్, ప్రపంచం లో టీకా మందుల సరఫరా ను మెరుగు పరచడం కోసం వ్యాక్సీన్ ల ఎగుమతి ని భారతదేశం వేగవంతం చేసింది. ఇండో-పసిఫిక్ ప్రాంతం లో ఉత్తమమైనటువంటి, తక్కువ ధర కు దొరికేటటువంటి కోవిడ్-19 వ్యాక్సీన్ ను సరఫరా చేయడం కోసం మేం మా క్వాడ్ భాగస్వాముల తో కలసి కృషి చేస్తున్నాం. వచ్చే సంవత్సరం లో ప్రపంచాని కి అందించడం కోసం 5 బిలియన్ కోవిడ్ వ్యాక్సీన్ డోజుల ను ఉత్పత్తి చేయాలని భారతదేశం నడుం బిగిస్తోంది. ఇది జరగాలి అంటే అందుకు ముడి పదార్థాల సరఫరా లో ఎలాంటి అడ్డం కి ఉండకుండా చూడటం అనేది చాలా ముఖ్యం. ఎక్స్ లన్సిజ్, ప్రపంచం లో సరఫరా వ్యవస్థ లను మెరుగు పరచాలి అంటే అందుకు ముఖ్యం గా మూడు అంశాలు అత్యంత ముఖ్యమైనవి అని నేను నమ్ముతున్నాను. అవి ఏమేమిటి అంటే – విశ్వసనీయమైన వనరు, దాపరికం అనేది లేకపోవడమూ, నిర్ణీత కాలమూ ను. మన సరఫరా లు అనేవి ఒక నమ్మకమైనటువంటి మూలాల వద్ద నుంచి ఉండడం అనేది చాలా జరూరు అయినటువంటిది. మనం భద్రత పరం గా కలసికట్టు గా ముందుకు పోవాలి అనేది కూడా ముఖ్యమైందే. విశ్వసనీయమైనటువంటి మూలాలు అవశ్యం ఏ విధం గా ఉండాలి అంటే అవి ఎలాంటి ప్రతీకార ధోరణి కి లోబడరాదు. అలా ఉంటేనే సరఫరా వ్యవస్థ ను దెబ్బ కు దెబ్బ వైఖరి బారి నుంచి సురక్షితం గా ఉంచుకోవచ్చును. సరఫరా వ్యవస్థ ఆధారపడదగింది గా ఉండాలంటే దానికి సంబంధించి పారదర్శకత్వం తప్పక ఉండితీరాలి. పారదర్శకత్వం లోపించినందువల్లనే ప్రపంచం లోని చాలా కంపెనీ లు చిన్న చిన్న వస్తువుల విషయం లో లోటు ను ఎదుర్కొంటున్నాయి. అత్యవసరమైన వస్తువు లు సకాలం లో సరఫరా కానట్లయితే, అటువంటప్పుడు భారీ నష్టాలు సంప్రాప్తిస్తాయి. కరోనా కాలం లో ఫార్మా మరియు మెడికల్ సప్లయ్ స్ లో మనం ఈ స్థితి ని స్పష్టం గా చూశాం. కాబట్టి, నిర్ణీత కాలం లోపల సరఫరా కు పూచీ పడాలి అంటే మనం సరఫరా వ్యవస్థల ను వేరు వేరు చోట్ల కు విస్తరింప చేసుకోవలసి ఉంటుంది. మరి దీని కోసం అభివృద్ధి చెందుతున్న దేశాల లో ప్రత్యామ్నాయ తయారీ సామర్ధ్యాల ను తీర్చి దిద్దాలి. ఎక్స్ లన్సిజ్, భారతదేశం ఔషధ నిర్మాణ సంబంధి అంశాలు, ఐటి, ఇంకా ఇతర వస్తువు ల విషయం లో విశ్వసించదగిన వనరుల ను కలిగి ఉన్న దేశం గా తనకంటూ ఒక పేరు ను తెచ్చుకొంది. మేం స్వచ్ఛ సాంకేతిక విజ్ఞానం సంబంధి సరఫరా వ్యవస్థ ఏర్పాటు లో కూడాను మాదైన భూమిక ను నిర్వహించడం కోసం ఎదురుచూస్తున్నాం. ఒక నిర్ణీత కాలం లోపల, మన ఉమ్మడి ప్రజాస్వామ్య విలువ ల ఆధారం గా, తదుపరి కార్యాచరణ ప్రణాళిక ను తయారు చేయడం కోసం వెంటనే కలవాలి అని మనం జట్ల ను ఆదేశించాలి అని నేను సూచిస్తున్నాను. మీకు ధన్యావాదాలు. అస్వీకరణ: ఇది ప్రధాన మంత్రి ప్రసంగాని కి రమారమి అనువాదం. సిసలు ఉపన్యాసం హిందీ భాష లో సాగింది.
అర్హులైనవారంతా కోవిడ్ ప్రీకాశన్ డోజు ను వేయించుకోవలసిందిగా విజ్ఞ‌ప్తి చేసిన ప్రధానమంత్రి

భారతదేశం ముందుజాగ్రత డోజు (ప్రీకాశన్ డోజు)లను ఇప్పించడాన్ని మొదలుపెట్టినందువల్ల కోవిడ్ ముందుజాగ్రత డోజు ను తీసుకోవడానికి అర్హత కలిగిన వారందరు దానిని తీసుకోవలసిందంటూ ప్రధాన మంత్రి శ్రీ నరేంద్ర మోదీ అభ్యర్థించారు. ఈ రోజు న టీకామందు ను వేయించుకొన్న వారిని ఆయన ప్రశంసించారు. ప్ర‌ధాన మంత్రి ఒక ట్వీట్ లో – ‘‘భారతదేశం ముందుజాగ్రత డోజు ల ను ఇప్పించడం మొదలుపెట్టేసింది. ఈ రోజు న టీకామందు ను వేయించుకొన్న వారందరికి ఇవే ప్రశంస లు. టీకామందు ను ఇప్పించుకోవడానికి అర్హులు అయిన వారందరి కి నేను చేసే మనవి ఏమిటి అంటే అది– వారు టీకామందు ను ఇప్పించుకోవాలి– అనేదే. కోవిడ్-19 తో పారాడడం లో అన్నిటి కంటే ఎక్కువ ప్రభావశీలమైన మార్గం టీకామందు ను వేయించుకోవడం అనే సంగతి మనకందరి కి తెలిసిందే.’’ అని పేర్కొన్నారు.
చంద్రఘంటమాత కు ప్రణమిల్లిన ప్రధాన మంత్రి

నకారాత్మక శక్తులన్నిటి పై పైచేయి ని సాధించడం కోసం భక్త జనుల కు బలాన్ని ఇవ్వాలంటూ చంద్రఘంట మాత ను ప్రధాన మంత్రి శ్రీ నరేంద్ర మోదీ ప్రార్థించారు. ప్రధాన మంత్రి ఒక ట్వీట్ లో – ‘‘చంద్రఘంట మాత చరణాలకు శిరస్సు ను వంచి ప్రణామాన్ని ఆచరిస్తున్నాను. చంద్రఘంట దేవి తన భక్తజనులు అందరికీ నకారాత్మక శక్తులపై విజయాన్ని సాధించే విధం గా ఆశీర్వాదాలను అందించుగాక. ఈ సందర్భం తో ముడిపడ్డ ఒక స్తుతి ని ఈ కింది వీడియో లింకు లో చూడగలరు..’’ అని పేర్కొన్నారు.
ఢిల్లీ మెట్రో కారిడోర్ ను దిల్శాద్ గార్డెన్ నుండి న్యూ బ‌స్ అడ్డా గాజియాబాద్ వ‌ర‌కు  విస్త‌రించేందుకు ఆమోదం తెలిపిన మంత్రివర్గం

ఢిల్లీ మెట్రో కారిడోర్ ను దిల్శాద్ గార్డెన్ నుండి న్యూ బ‌స్ అడ్డా గాజియాబాద్ వ‌ర‌కు విస్త‌రించేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. విస్త‌రించిన మార్గం మొత్తం దూరం 9.41 కి.మీ. లు గా ఉంటుంది. ఈ ప‌నికి గాను 324.87 కోట్ల రూపాయ‌ల‌ ను కేంద్రం పక్షాన ఆర్థిక స‌హాయం గా స‌మ‌కూర్చేందుకు కూడా మంత్రివ‌ర్గం ఆమోదం తెలిపింది. దీనితో కలుపుకొని 1,781.21 కోట్ల రూపాయ‌ల మొత్తం వ్యయం తో ఈ ప‌ని ని పూర్తి చేయనున్నారు. ఈ ప‌థ‌కం అమ‌లులోకి వస్తే ఎన్‌సిఆర్ కు అత్యంత అవసరమైనటువంటి అద‌న‌పు ప్ర‌జా ర‌వాణా, మౌలిక స‌దుపాయాలు అందుబాటు లోకి రాగ‌ల‌వు. భార‌త ప్ర‌భుత్వం మ‌రియు గ‌వ‌ర్న‌మెంట్ ఆఫ్ నేశ‌న‌ల్ కేపిట‌ల్ టెరిట‌రీ ఆఫ్ ఢిల్లీ (జిఎన్‌సిటిడి) లు ఒక ప్రత్యేక ఉద్దేశ్యం తో ఏర్పాటు చేసిన కంపెనీ (ఎస్‌పివి) అయినటువంటి ఢిల్లీ మెట్రో రైల్ కార్పొరేశన్ లిమిటెడ్ (డిఎమ్ఆర్ సి) ఈ ప్రాజెక్టు కు కార్యరూపం కల్పిస్తోంది.
స‌ర్దార్ ప‌టేల్ జ‌యంతి నాడు ఆయ‌న‌కు పుష్పాంజ‌లి ఘటించిన రాష్ట్రప‌తి, ఉప రాష్ట్రప‌తి మ‌రియు ప్ర‌ధాన మంత్రి ; ‘‘ర‌న్ ఫ‌ర్ యూనిటీ’’ని ప్రారంభించిన ప్ర‌ధాన మంత్రి

న్యూ ఢిల్లీ లోని ప‌టేల్ చౌక్ లో ఉన్న స‌ర్దార్ ప‌టేల్ విగ్ర‌హం వ‌ద్ద‌ రాష్ట్రప‌తి శ్రీ రామ్‌నాథ్ కోవింద్‌, ఉప రాష్ట్రప‌తి శ్రీ వెంక‌య్య నాయుడు మ‌రియు ప్ర‌ధాన మంత్రి శ్రీ న‌రేంద్ర మోదీ లు ఈ రోజు స‌ర్దార్ వ‌ల్ల‌భ్ భాయ్ ప‌టేల్ జ‌యంతిని పుర‌స్క‌రించుకొని పుష్పాంజ‌లి ఘ‌టించారు. ప్ర‌ధాన మంత్రి ఆ త‌రువాత మేజ‌ర్ ధ్యాన్ చంద్ నేష‌న‌ల్ స్టేడియ‌మ్ లో జెండాను ఊప‌డం ద్వారా ‘‘ర‌న్ ఫ‌ర్ యూనిటీ’’ కార్య‌క్ర‌మాన్ని ప్రారంభించారు. ఈ సంద‌ర్భంగా ప్ర‌ధాన మంత్రి మాట్లాడుతూ, స‌ర్దార్ వ‌ల్ల‌భ్ భాయ్ ప‌టేల్ అందించిన సేవ‌ల‌ను, ప్ర‌త్యేకించి దేశాన్ని ఏకం చేయ‌డంలో ఆయ‌న చేసిన కృషిని గుర్తుకు తెచ్చారు. స‌ర్దార్ ప‌టేల్ ను, మ‌రియు మ‌న దేశాన్ని నిర్మించే దిశ‌గా ఆయ‌న అందించిన స‌హాయాన్ని భార‌త‌దేశ యువ‌త గౌర‌విస్తోంద‌ని ప్ర‌ధాన మంత్రి స్ప‌ష్టం చేశారు. భార‌త‌దేశం త‌న భిన్న‌త్వం ప‌ట్ల గ‌ర్విస్తోంద‌ని, ఈ విధ‌మైన అతిశ‌యంతో పాటు ఏక‌త‌ను పునః ప‌టిష్టం చేసుకొనే అవ‌కాశాన్ని ‘‘ర‌న్ ఫ‌ర్ యూనిటీ’’ వంటి సంద‌ర్భాలు మ‌న‌కు అందిస్తాయ‌ని ప్ర‌ధాన మంత్రి చెప్పారు. అలాగే, ఈ రోజు పూర్వ ప్ర‌ధాని శ్రీ‌మ‌తి ఇందిరా గాంధీ వ‌ర్ధంతిని కూడా జ‌రుపుకొంటున్న విషయాన్ని కూడా శ్రీ న‌రేంద్ర మోదీ జ్ఞ‌ాపకం చేశారు. కార్య‌క్ర‌మంలో పాలుపంచుకొన్న వారంద‌రి చేత ప్ర‌ధాన మంత్రి ఒక ప్ర‌తిజ్ఞ‌ను చేయించారు.
శ్రీ గురు తేగ్ బహాదుర్ జీ అమరత్వాన్ని పొందిన రోజు సందర్భం లో ఆయన కు శ్రద్ధాంజలి ఘటించిన ప్రధాన మంత్రి

శ్రీ గురు తేగ్ బహాదుర్ జీ అమరత్వాన్ని పొందినటువంటి రోజు సందర్బం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని ఘటించారు. ప్రధాన మంత్రి ఒక ట్వీట్ లో – ‘‘శ్రీ గురు తేగ్ బహాదుర్ జీ యొక్క ప్రాణ సమర్పణ దినం సందర్భం లో ఆయన కు నేను శ్రద్ధాంజలి ని ఘటిస్తున్నాను. ఆయన తన ధైర్యం, సాహసాలు, ఆదర్శాలు మరియు సిద్ధాంతాల పట్ల అచంచలమైనటువంటి నిబద్ధత ను చాటుకొన్నందుకు గాను ఆయన ను సర్వత్ర అభిమానించడం జరుగుతున్నది. క్రూర ప్రభుత్వానికి మరియు అన్యాయాని కి తలొగ్గడానికి ఆయన నిరాకరించారు. ఆయన బోధన లు మనకు ప్రోత్సాహాన్ని అందిస్తూనే ఉంటాయి.’’ అని పేర్కొన్నారు.
ప్ర‌ముఖ విద్యావేత్త బాబా ఇక్బాల్ సింగ్ జీ మృతి ప‌ట్ల సంతాపం తెలిపిన ప్ర‌ధాన‌మంత్రి.

ప్ర‌ముఖ విద్యావేత్త ఇక్బాల్ సింగ్ జీ మృతి ప‌ట్ల ప్ర‌ధానమంత్రి శ్రీ న‌రేంద్ర మోదీ తీవ్ర సంతాపం తెలిపారు. ఈ మేర‌కు ఆయ‌న ట్విట్ట‌ర్ ద్వారా ఒక సందేశం ఇస్తూ, బాబా ఇక్బాల్ సింగ్ జీ మ‌ర‌ణం ఎంతో బాధ క‌లిగించింది. యువ‌త‌కు విద్యావ‌కాశాలు పెంపొందించ‌డానికి ఆయ‌న చేసిన కృషికి ఎల్ల‌వేళ‌లా గుర్తుండిపోతారు. సామాజిక ఉపాధి క‌ల్ప‌న‌కు ఆయ‌న నిరంత‌ర కృషి చేశారు. ఈ విషాద స‌మయంలో నా ఆలోచ‌న‌లు వారి కుటుంబ‌స‌భ్యులు, వారి అభిమానుల వెంట ఉంటాయి. వాహేగురు ఆయ‌న ఆత్మ‌ను దీవించు గాక‌. అని పేర్కొన్నారు.
మాల్దీవ్స్ మరియు శ్రీ ‌లంక ల ప‌ర్య‌ట‌న‌ కు బ‌య‌లుదేరి వెళ్ల‌డానికి ముందు ప్ర‌ధాన‌ మంత్రి శ్రీ న‌రేంద్ర మోదీ చేసిన ప్ర‌క‌ట‌న‌

రిపబ్లిక్ ఆఫ్ మాల్దీవ్స్ అధ్య‌క్షుడు శ్రీ ఇబ్రాహిం మ‌హ్మ‌ద్ సొలిహ్‌, డెమోక్రటిక్ సోశలిస్ట్ రిపబ్లిక్ ఆఫ్ శ్రీ‌ లంక అధ్య‌క్షుడు శ్రీ మైత్రిపాల సిరిసేన లు వారి వారి దేశాలను సందర్శించాలని ఆహ్వానించిన మీదట నేను 2019 జూన్ 08వ తేదీన మాల్దీవ్స్ లోను, 2019 జూన్ 09 తేదీన శ్రీ ‌లంక లోను ప‌ర్య‌టించ‌నున్నాను. ప్ర‌ధాన‌ మంత్రి గా నేను మళ్లీ ఎన్నికైన అనంతరం జరిపే తొలి విదేశీ సందర్శన ఇదే అవుతుంది. గ‌త సంవత్సరం డిసెంబ‌ర్‌ లో మాల్దీవ్స్ అధ్య‌క్షుడు శ్రీ సొలిహ్ కు భార‌తదేశాని కి స్వాగ‌తం ప‌లికే సంతోషం మనకు దక్కింది. 2018 న‌వంబ‌ర్‌ లో మాల్దీవ్స్ అధ్య‌క్షుడు శ్రీ సొలిహ్ పదవీబాధ్య‌త‌ల ను స్వీకరించినప్పుడు, ఆ కార్య‌క్ర‌మాని కి హాజ‌ర‌య్యే అవకాశం కూడా నాకు లభించింది. సుదీర్ఘ‌ కాలంగా మిత్ర దేశాలు గా, స‌ముద్ర తీర పొరుగు దేశాలు గా ఉభ‌య దేశాలూ త‌మ సంబంధాల‌ కు ప్రాధాన్య‌ాన్ని ఇస్తుండ‌డానికి నా మాల్దీవ్స్ ప‌ర్య‌ట‌న ఒక తార్కాణం కానుంది. మాల్దీవ్స్ ను ఒక విలువైన భాగ‌స్వామ్య దేశం గా మేం ప‌రిగ‌ణిస్తాం. మన ద్వైపాక్షిక ఉభ‌య దేశాలు సుసంప‌న్న‌మైన చారిత్ర‌క‌, సాంస్కృతిక బంధాన్ని క‌లిగివున్నాయి. ఇటీవ‌ల గ‌త కొద్ది సంవ‌త్స‌రాల‌ లో మాల్దీవ్స్ తో మ‌న ద్వైపాక్షిక సంబంధాలు బాగా బ‌లోపేత‌ం అయ్యాయి. నేను మాల్దీవ్స్ లో జ‌రుప‌నున్న ప‌ర్య‌ట‌న‌ తో ఉభ‌య దేశాల మ‌ధ్య బ‌హుముఖీన‌మైన భాగ‌స్వామ్యం మ‌రింత‌గా వృద్ధి చెంద‌గ‌ల‌ద‌న్న విశ్వాసం నాకు ఉంది. శ్రీ‌ లంక ప‌ర్య‌ట‌న విష‌యానికి వ‌స్తే, ఈ ఏడాది అంటే 2019 ఏప్రిల్ 21వ తేదీ న ఈస్ట‌ర్ స‌మ‌యం లో శ్రీ‌ లంక‌ లో జ‌రిగిన ఉగ్ర దాడుల కార‌ణంగా అక్క‌డి ప్ర‌భుత్వాని కి, అక్క‌డి ప్ర‌జ‌ల‌ కు మ‌న సంఘీభావాన్ని తెలియ‌జేసేందుకు నేను ఈ ప‌ర్య‌ట‌న కు వెళుతున్నాను. ఉగ్ర‌వాదాని కి వ్య‌తిరేకం గా సాగించే పోరాటం లో శ్రీ‌ లంక‌ కు భార‌త‌దేశం అండ‌ గా ఉంటుంది. మా ద్వైపాక్షిక సంబంధాలు గ‌డ‌చిన కొద్ది సంవ‌త్స‌రాల‌ లో చెప్పుకోద‌గిన జోరు ను అందుకొన్నాయి. కొత్త ప్ర‌భుత్వ ప్ర‌మాణ‌ స్వీకారోత్స‌వానికి శ్రీ‌ లంక అధ్య‌క్షుడు శ్రీ సిరిసేన ఇటీవ‌ల భార‌త్‌ కు వ‌చ్చిన సంద‌ర్భం గా వారి తో భేటీ అయ్యే అవ‌కాశం చిక్కింది. నా శ్రీ‌ లంక ప‌ర్య‌ట‌న సంద‌ర్భం గా శ్రీ‌ లంక నాయ‌క‌త్వాన్ని క‌లుసుకోవ‌డానికి ఆస‌క్తి తో ఉన్నాను. మాల్దీవ్స్ ను మరియు శ్రీ ‌లంక ను నేను సందర్శించనుండటం మన సముద్ర తీర ఇరుగుపొరుగు దేశాల తో ఇప్పటికే మన కు గ‌ల స‌న్నిహిత‌, సానుకూల సంబంధాలు మా ‘నేబ‌ర్ హుడ్- ఫ‌స్ట్ పాల‌సీ’కి మరియు ఈ ప్రాంతం లో అన్ని దేశాల వృద్ధి కి, భ‌ద్ర‌త‌ కు సంబంధించినటువంటి దార్శ‌నిక‌త‌ కు అనుగుణం గా మ‌రింత గా బ‌లోపేతం అవుతాయన్న విశ్వాసం నాకుంది.
ఝార్ ఖండ్ స్థాపన దినం సందర్భం లో ఆ రాష్ట్రం ప్రజల కు శుభాకాంక్షలు తెలిపిన ప్రధాన మంత్రి

ఝార్ ఖండ్ స్థాపన దినం సందర్భం లో ప్రధాన మంత్రి శ్రీ నరేంద్ర మోదీ ఆ రాష్ట్రం ప్రజల కు శుభాకాంక్షల ను వ్యక్తం చేశారు. రాష్ట్రం ప్రగతి తాలూకు కొత్త శిఖరాల కు చేరుకోవాలి అని ఆయన ఆకాంక్షించారు. ప్రధాన మంత్రి ఒక ట్వీట్ లో – ‘‘ఝార్ ఖండ్ స్థాపన దినం సందర్భం లో ఆ రాష్ట్రం లోని సమస్త ప్రజానీకానికి అనేకానేక శుభాకాంక్షలు. ప్రాకృతిక వనరుల తో, జనజాతీయ కళ, సంస్కృతుల తో సమృద్ధం అయినటువంటి ఝార్ ఖండ్ రాష్ట్రం ప్రగతి తాలూకు శిఖరాల ను అందుకోవాలి అని నేను కోరుకొంటున్నాను.’’ అని పేర్కొన్నారు.
ప్ర‌ధాన మంత్రి తో టెలిఫోన్ లో మాట్లాడిన ఆస్ట్రేలియా ప్ర‌ధాని

ఆస్ట్రేలియా ప్ర‌ధాని మాన్య శ్రీ స్కాట్ మారిస‌న్ 2019వ సంవ‌త్స‌రం, మే నెల 23 వ తేదీన టెలిఫోన్ ద్వారా ప్ర‌ధాన మంత్రి శ్రీ న‌రేంద్ర మోదీ తో సంభాషించారు. శ్రీ మోదీ 17వ లోక్ స‌భ సాధార‌ణ ఎన్నిక‌ల లో సాధించిన విజ‌యాని కి గాను శ్రీ మారిస‌న్ ఆయ‌న కు అభినంద‌న లు తెలిపారు. ఆస్ట్రేలియా తో భార‌త‌దేశాని కి ఉన్న సంబంధాల ను మ‌రింత ప‌టిష్ట ప‌ర‌చుకొనేందుకు భార‌త‌దేశం ఎంతో ప్రాముఖ్యాన్ని ఇస్తోంద‌ని ప్ర‌ధాన మంత్రి ఈ సంద‌ర్భం గా ప్ర‌స్తావించారు. భార‌త‌దేశం, ఆస్ట్రేలియా లు రెండూ కూడాను శ‌క్తిమంత‌మైనటువంటి మరియు చైత‌న్యశీల‌మైనటువంటి ప్ర‌జాస్వామ్య దేశాలు అని శ్రీ మోదీ చెప్తూ, అంత‌కంత‌కూ విస్త‌రిస్తున్న ఆర్థిక కార్య‌క్ర‌మాల తోను, ఉన్న‌త స్థాయి స‌మావేశాల తోను, అలాగే ఇనే దేశాల ప్ర‌జ‌ల‌ మ‌ధ్య నెల‌కొన్న బ‌ల‌మైన సంబంధాల తోను మ‌న సంబంధాలలో చోటు చేసుకొన్న వేగ గ‌తి ఇక ముందు కూడా మ‌రింతగా దూసుకుపోగలుగుతుంద‌న్నారు. అలాగే, ప్ర‌ధాన మంత్రి ఇటీవ‌లే ఆస్ట్రేలియా లో ముగిసిన ఎన్నిక‌ల లో ప్ర‌ధాని శ్రీ మారిస‌న్ త‌న లిబ‌ర‌ల్-నేశ‌న‌ల్ కోఅలిశన్ పార్టీ ని గెలుపు దిశ గా ప‌య‌నించేట‌ట్లు ఆ పార్టీ కి మార్గ‌ద‌ర్శ‌క‌త్వాన్ని నెర‌పినందుకు శ్రీ మారిస‌న్ కు అభినంద‌న‌ లు తెలిపారు. భార‌త‌దేశాన్ని సంద‌ర్శించడానికి రావలసిందంటూ ఆయన ప్ర‌ధాని శ్రీ మారిస‌న్ కు తన ఆహ్వానాన్ని పునరుద్ఘాటించారు.
వ్యవసాయం మరియు సంబంధ రంగాలలో సహకారం కోసం భారతదేశానికి, పోలండ్ కు మధ్య ఒప్పందంపై సంతకాలకు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం వ్యవసాయం మరియు సంబంధ రంగాలలో సహకారం కోసం భారతదేశానికి, పోలండ్ కు మధ్య ఒప్పందంపై సంతకాలకు ఆమోదం తెలిపింది. వ్యవసాయంలోని ప్రస్తుత స్థితికి సంబంధించిన సమాచారాన్ని, సస్య సంరక్షణకు సంబంధించిన స్థితిగతులు, హానికారక జీవుల నుండి ఎదురయ్యే బెడదలు, జంతువుల నుండి సంక్రమించే వ్యాధులకు సంబంధించిన సమాచారంతో సహా వ్యవసాయం, వ్యవసాయ సంబంధిత రంగాల తాలూకు వివిధ కార్యకలాపాలు ఈ ఒప్పందం పరిధిలోకి వస్తాయి. అలాగే వ్యవసాయానికి, అగ్రి- ఫూడ్ ప్రాసెసింగ్ కు సంబంధించిన సంతలు, ప్రదర్శనలు, చర్చాసభలు, సమావేశాలు; సంయుక్త ఆర్థిక కార్యకలాపాలను చేపట్టడం మరియు అభివృద్ధిపరచడం; ఒప్పందానికి సిద్ధమైన పక్షాల (దేశాల) మధ్య అగ్రిఫూడ్ ట్రేడ్ కు మద్దతును తెలపడం వంటివి కూడా ఈ ఒప్పందం పరిధిలో ఉంటాయి. రెండు దేశాల ప్రతినిధులతోనూ ఒక సంయుక్త కార్యాచరణ బృందాన్ని (జెడబ్ల్యుజి ని) ఏర్పాటు చేసేందుకు ఈ ఒప్పందం వీలు కల్పిస్తుంది. ఇలా ఏర్పడే జెడబ్ల్యుజి, ద్వైపాక్షిక సహకారానికిగాను ప్రణాళికలను రూపొందిస్తుంది; ఒప్పందం అమలులో తలెత్తే సమస్యలకు పరిష్కారాలను సైతం ఈ బృందం సూచిస్తుంది.
కొత్త డ్రోన్ నియమాలు భారతదేశాని కి ఈ రంగం లో ఒక ప్రతిష్టాత్మకమైన ఘడియ ను తీసుకు వస్తాయి: ప్రధాన మంత్రి

కొత్త డ్రోన్ నియమాలు భారతదేశం లో ఈ రంగానికి ఒక ప్రతిష్టాత్మకమైన ఘడియ ను తీసుకు వస్తాయి అని ప్రధాన మంత్రి శ్రీ నరేంద్ర మోదీ అన్నారు. కొత్త డ్రోన్ నియమావళి ఈ రంగం లో కృషి చేస్తున్న మన యువత కు, స్టార్ట్– అప్స్ కు ఎంతగానో సహాయకారి కాగలదు అని కూడా ఆయన అన్నారు. ‘‘కొత్త డ్రోన్ నియమాలు భారతదేశం లో ఈ రంగాని కి ఒక ప్రతిష్టాత్మకమైన ఘడియ ను తీసుకు వస్తాయి. ఈ నియమాలు స్వీయ ధ్రువీకరణ పైన, విశ్వాసం పైన ఆధారపడి ఉన్నాయి. ఆమోదాలు, నియమ పాలన తాలూకు ఆవశ్యకతలతో పాటు ప్రవేశం సంబంధిత అడ్డంకుల ను కూడా చెప్పుకోదగిన స్థాయి లో తగ్గించడం జరిగింది. కొత్త డ్రోన్ నియమాలు ఈ రంగం లో కృషి చేస్తున్న మన యువతీ యువకుల కు, స్టార్ట్– అప్స్ కు ఎంతగానో సహాకారి కాగలవు. ఇవి వ్యాపారానికి, నూతన ఆవిష్కరణల కు సరికొత్త అవకాశాల ను ప్రసాదిస్తాయి. ఇవి భారతదేశాన్ని ఒక డ్రోన్ హబ్ గా తీర్చిదిద్దడం కోసం నూతన ఆవిష్కరణ లు, సాంకేతిక విజ్ఞానం, ఇంజినీరింగ్ లలో భారతదేశానికి ఉన్న బలాల ను ఉపయోగించుకోవడం లో సాయపడుతాయి’’ అని ప్రధాన మంత్రి అనేక ట్వీట్ లలో పేర్కొన్నారు.
కేంద్ర ప్ర‌భుత్వ ఉద్యోగుల‌ క‌ర‌వు భ‌త్యం (డిఎ) మ‌రియు పెన్ష‌న‌ర్ల డియ‌ర్‌నెస్ రిలీఫ్ (డిఆర్‌) లలో 2018 జులై 1 నుండి అద‌నంగా 2 శాతానికి ఆమోదం తెలిపిన మంత్రివ‌ర్గం

ధ‌ర‌ల‌ లో పెరుగుద‌ల‌కు ప‌రిహారంగా, 2018 జులై 1వ తేదీ నుండి అమ‌ల‌య్యే విధంగా, కేంద్ర ప్ర‌భుత్వ ఉద్యోగుల‌కు క‌ర‌వు భ‌త్యం (డిఎ) ను, పెన్ష‌న‌ర్ లకు డియ‌ర్‌నెస్ రిలీఫ్ (డిఆర్) ను మరో 2 శాతం మేర‌కు ఇచ్చేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించిన కేంద్ర మంత్రివ‌ర్గం ఆమోదం తెలిపింది. ఇది ఇప్పుడు ఉన్నటువంటి మూల వేతనం/పెన్ష‌న్ తాలూకు రేటు అయిన 7 శాతానికి అద‌నంగా ఉంటుంది. క‌ర‌వు భ‌త్యం మ‌రియు డియ‌ర్‌నెస్ రిలీఫ్ లు రెండింటి కార‌ణంగా ఖ‌జానా పై ప్రతి సంవత్సరానికి 6112.20 కోట్ల భారం పడుతుంది; 2018 – 19 ఆర్థిక సంవ‌త్స‌రం లో (2018 జులై నుండి 2019 ఫిబ్ర‌వ‌రి మ‌ధ్యన ఉన్న 8 నెల‌ల కాలానికి) 4074.80 కోట్ల భారం ప‌డనుంది. ఇది 48.41 ల‌క్ష‌ల మంది కేంద్ర ప్ర‌భుత్వ ఉద్యోగుల‌కు మ‌రియు 62.03 ల‌క్ష‌ల మంది పింఛన్ దారులకు ప్ర‌యోజ‌నాన్ని చేకూర్చనుంది. ఈ పెరుగుద‌ల ఆమోదించిన‌టువంటి ఫార్ములా కు అనుగుణంగా ఉంది. ఇది 7వ కేంద్రీయ వేత‌న సంఘం సిఫారసులపైన ఆధారపడి ఉంది.
ప్ర‌ధానితో ఇరాన్ విత్త, ఆర్థిక వ్య‌వ‌హారాల శాఖ మంత్రి భేటీ

ప్ర‌ధాన మంత్రి శ్రీ న‌రేంద్ర మోదీ ఈ రోజు ఇస్లామిక్ రిప‌బ్లిక్ ఆఫ్ ఇరాన్ విత్త, ఆర్థిక వ్య‌వ‌హారాల శాఖ మంత్రి డాక్ట‌ర్ అలీ త‌య్య‌బ్ నియా కు సాద‌ర స్వాగ‌తం ప‌లికారు. ఈఏఎమ్ స‌హాధ్య‌క్ష‌త వ‌హిస్తున్న ద్వైపాక్షిక సంయుక్త సంఘం స‌మావేశంలో పాల్గొన‌డానికి డాక్ట‌ర్ అలీ త‌య్య‌బ్ నియా భార‌త‌దేశానికి విచ్చేశారు. ఇరాన్ తో సంబంధాల‌కు భార‌త్ అధిక ప్రాధాన్యం ఇస్తున్న‌ట్లు ప్ర‌ధాన మంత్రి ఈ సంద‌ర్భంగా పేర్కొన్నారు. 2015 జులై లో ఉఫా లో బీఆర్ ఐ సీఎస్ శిఖ‌రాగ్ర స‌మావేశం జ‌రిగిన సంద‌ర్భంలో ఇరాన్ అధ్య‌క్షుడు రౌహానీ తో తాను జ‌రిపిన స‌మావేశం ఫ‌ల‌ప్ర‌దంగా ముగిసింద‌ని ప్ర‌ధాని గుర్తు చేశారు. వ్యాపారం, పెట్టుబ‌డులు, చ‌మురు- గ్యాస్‌, క‌నెక్టివిటీ, నౌకాశ్ర‌యాల అభివృద్ధి వంటి రంగాల‌తో స‌హా ద్వైపాక్షిక సంబంధాల‌ను మ‌రింత‌ ప‌టిష్ట‌ప‌ర‌చుకోవ‌డానికి భార‌త్ సంసిద్ధంగా ఉంద‌ని ప్ర‌ధాని వెల్ల‌డించారు.
శ్రీ బజ‌రంగ్ పూనియా ఏశియ‌న్  గేమ్స్ 2018 లో 65 కేజీ ఫ్రీస్టైల్ రెజ్లింగ్ లో స్వ‌ర్ణాన్ని గెలుచుకున్నందుకు ఆయనను అభినందించిన‌ ప్ర‌ధాన మంత్రి

శ్రీ బజ‌రంగ్ పూనియా ఏషియ‌న్ గేమ్స్ 2018 లో 65 కేజీ ఫ్రీస్టైల్ రెజ్లింగ్ లో స్వ‌ర్ణాన్ని గెలుచుకొన్నందుకు ఆయన కు ప్ర‌ధాన మంత్రి శ్రీ న‌రేంద్ర మోదీ అభినందనలు తెలిపారు. “65 కేజీల ఫ్రీస్టైల్ రెజ్లింగ్ లో స్మరణీయ‌ విజ‌యాన్ని సాధించిన బజ‌రంగ్ పూనియా గారికి అభినంద‌న‌లు. ఇది ఏశియ‌న్ గేమ్స్ – 2018 లో భార‌తదేశానికి ద‌క్కిన తొలి స్వ‌ర్ణం అయిన కారణంగా ఈ విజ‌యం మ‌రింత ప్ర‌త్యేక‌మైంది. మీ భావి ప్ర‌య‌త్నాలు స‌ఫ‌లం కావాల‌ని ఆకాంక్షిస్తున్నాను’’ అని ప్ర‌ధాన మంత్రి త‌న సందేశం లో పేర్కొన్నారు.
ప్ర‌ధాన మంత్రి శ్రీ న‌రేంద్ర మోదీ తో కెనడా పూర్వ ప్రధాని శ్రీ స్టీఫ‌న్ హార్పర్ భేటీ

రాయ్‌సీనా చ‌ర్చ‌ కు హాజ‌రు కావ‌డం కోసం భార‌త‌దేశాని కి ఈ రోజు న విచ్చేసిన కెన‌డా పూర్వ ప్ర‌ధాని శ్రీ స్టీఫ‌న్ హార్పర్, అంత క్రితం ప్ర‌ధాన మంత్రి శ్రీ న‌రేంద్ర మోదీ తో భేటీ అయ్యారు. భార‌త‌దేశం-కెన‌డా సంబంధాల లో చోటు చేసుకొన్న పరిణామాలు, ప్ర‌ధానమైన‌టువంటి ప్ర‌పంచ ధోర‌ణుల తో పాటు ప్ర‌జాస్వామిక దేశాల మ‌ధ్య స‌హ‌కారం వంటి అంశాల‌ పై నేత‌లు ఇరువురూ వారి వారి ఆలోచ‌న‌ల‌ ను ఒక‌రి కి మ‌రొక‌రు వెల్లడించుకొన్నారు.
‘ప్రధాన మంత్రి గరీబ్ కల్యాణ్ యోజన’ యొక్క ప్రయోజనాల ను అందుకోవడం కోసం ఉజ్వల లబ్ధిదారుల కు కాల పరిమితి ని 2020 వ సంవత్సరం జూలై 1 వ తేదీ నుండి మూడు మాసాల పాటు పొడిగించేందుకు ఆమోదం తెలిపిన మంత్రివర్గం

‘ప్రధాన మంత్రి గరీబ్ కల్యాణ్ యోజన’ యొక్క ప్రయోజనాల ను ఉజ్వల లాభితులు అందుకోవడం కోసం గల కాల పరిమితి ని 2020 వ సంవత్సరం జూలై 1 వ తేదీ నుండి అమలయ్యే విధం గా మరో మూడు మాసాల పాటు విస్తరించవలసింది అంటూ పెట్రోలియమ్ మరియు సహజ వాయువు మంత్రిత్వ శాఖ చేసిన ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. విశ్వమారి కోవిడ్ 19 ద్వారా తీవ్రం గా దెబ్బతిన్న పేద ప్రజలు మరియు దుర్బల వర్గాల వారి కి రక్షణ ను కల్పించడం కోసం ‘ప్రధాన మంత్రి గరీబ్ కల్యాణ్ యోజన’ (పిఎమ్ జికెవై) పేరు తో ఒక ఉపశమన ప్యాకేజీ ని ప్రభుత్వం ప్రకటించింది. ఈ ప్యాకేజీ లో- ప్రధాన మంత్రి ఉజ్వల యోజన (పిఎమ్ యువై) లో భాగం గా ఒక ఎల్ పిజి కనెక్శన్ ను అందుకొన్న పేద కుటుంబాల కు కూడా- కొంత ఉపశమనాన్ని కల్పించడమైంది. ‘పిఎమ్ జికెవై-ఉజ్వల’ లో భాగం గా, పిఎమ్ యువై వినియోగదారుల కు 2020 వ సంవత్సరం ఏప్రిల్ 1 వ తేదీ నుండి 3 నెలల పాటు రీఫిల్ సిలిండర్ లను ఉచితం గా సమకూర్చాలని నిర్ణయించడం జరిగింది. ఈ పథకం లో భాగం గా, 2020 వ సంవత్సరం లో ఏప్రిల్- జూన్ మధ్య కాలం లో ఉజ్వల లాభితుల యొక్క బ్యాంకు ఖాతాల లోకి 9,709.86 కోట్ల రూపాయల ను నేరుగా బదలాయించడమైంది. అలాగే పిఎమ్ యువై లబ్ధిదారుల కు 11.97 కోట్ల సిలిండర్ లను అందించడం జరిగింది. ప్రపంచ వ్యాప్త వ్యాధి ‘కరోనావైరస్’ కారణం గా తలెత్తిన భంగపాటు, తత్పర్యవసానం గా ఎదురైన కష్టాల ను ఉపశమింపజేయడం లో ఈ పథకం ఎంతగానో తోడ్పడింది. ఈ పథకాన్ని సమీక్షించిన మీదట, పిఎమ్ యువై లాభితుల లో ఒక వర్గం వారు సదరు పథకం అమలయ్యే కాలం లో సిలిండర్ రీఫిల్ ను కొనుగోలు చేసేందుకు గాను వారి యొక్క ఖాతాల లో జమ చేయబడినటువంటి బయానా ను ఇంకనూ వినియోగించుకోవలసే ఉందన్న సంగతి ని గమనించడం జరిగింది. ఈ కారణం గా, బయానా ను ఉపయోగపెట్టుకోవడానికి వీలు గా తత్సంబంధిత కాల పరిమితి ని మూడు మాసాల పాటు పొడిగించాలని పెట్రోలియమ్ మరియు సహజ వాయువు మంత్రిత్వ శాఖ తీసుకు వచ్చిన ప్రతిపాదన ను మంత్రివర్గం ఆమోదించింది. ఈ చర్య సిలిండర్ కొనుగోలు కై బయానా జమ చేయబడినప్పటికీ రీఫిల్ ను ఇంకా కొనుగోలు చేయలేకపోయినటువంటి పిఎమ్ యువై లబ్ధిదారుల కు మేలు చేయగలదు. ఈ విధం గా, ఈసరికే వారి ఖాతా లోకి బయానా బదలాయింపు పూర్తయిన లాభితులు ఇక సెప్టెంబర్ 30 వ తేదీ వరకు ఉచిత రీఫిల్ బట్వాడా ను తీసుకోవచ్చును.
జులై 28, 29 తేదీల్లో ల‌ఖ్ న‌వూ లో ప‌ర్య‌టించ‌నున్న‌ ప్ర‌ధాన మంత్రి శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ జులై 28, 29 తేదీల్లో ల‌ఖ్ న‌వూ లో ప‌ర్య‌టించ‌నున్నారు. 28వ తేదీ నాడు ‘‘ట్రాన్స్‌ఫార్మింగ్ అర్బ‌న్ లాండ్ స్కేప్’’ అంశం పై జ‌రుగ‌నున్న ఒక కార్య‌క్ర‌మానికి ఆయ‌న హాజ‌రు అవుతారు. ప‌ట్టణాభివృద్ధికి సంబంధించి ప్ర‌భుత్వం చేప‌ట్టిన మూడు కార్య‌క్ర‌మాల తాలూకు తృతీయ వార్షికోత్స‌వం సంద‌ర్భంగా ఈ కార్య‌క్ర‌మం ఏర్పాటైంది. ఈ కార్య‌క్ర‌మాల‌లో.. ప్ర‌ధాన మంత్రి ఆవాస్ యోజ‌న (అర్బ‌న్‌); అట‌ల్ మిశ‌న్ ఫ‌ర్ రిజూవినేశ‌న్ ఆఫ్ అర్బ‌న్ ట్రాన్స్‌ఫార్మేశ‌న్ (ఎఎమ్ఆర్‌యుటి) లతో పాటు స్మార్ట్ సిటీస్ మిశ‌న్ కూడా భాగంగా ఉంది. ప్ర‌ధాన మంత్రి ‘ఫ్లాగ్ శిప్ మిష‌న్ ఆఫ్ అర్బ‌న్ డివెల‌ప్‌మెంట్’ అంశం పై ఒక ప్ర‌ద‌ర్శ‌న‌ ను తిల‌కిస్తారు. ప్ర‌తి ఒక్క రాష్ట్రం/కేంద్ర పాలిత ప్రాంతం నుండి తరలివచ్చే పిఎమ్ఎవై (యు) లబ్ధిదారులు 35 మంది తో ఆయ‌న సంభాషిస్తారు. ఉత్త‌ర్ ప్ర‌దేశ్ కు చెందిన వేరు వేరు న‌గ‌రాల‌ లోని పిఎమ్ఎవై ల‌బ్ధిదారుల అభిప్రాయాల‌ను వీడియో మాధ్య‌మం ద్వారా ఆయ‌న తెలుసుకొంటారు. ఉత్త‌ర్ ప్ర‌దేశ్ రాష్ట్రం లో ఫ్లాగ్ శిప్ మిశన్ లో భాగంగా వివిధ ప్రాజెక్టుల‌ కు ఆయ‌న శంకు స్థాప‌న చేయడమే కాకుండా స‌భికుల‌ను ఉద్దేశించి ప్ర‌సంగిస్తారు. పెట్టుబ‌డులను ఆక‌ర్షించ‌డం తో పాటు పారిశ్రామికీకర‌ణ‌ను ప్రోత్స‌హించ‌డం కోసం ఉత్త‌ర్ ప్ర‌దేశ్ ప్ర‌భుత్వం 2018 ఫిబ్ర‌వ‌రి లో యుపి ఇన్వెస్టర్స్ స‌మిట్ ను నిర్వ‌హించింది. దీని ఫ‌లితంగా న‌వీక‌ర‌ణ యోగ్య శ‌క్తి, అవ‌స్థాప‌న‌, విద్యుత్తు, ఐటి అండ్ ఎల‌క్ట్రానిక్ మాన్యుఫాక్చ‌రింగ్‌, ప‌ర్యాట‌కం త‌దిత‌ర రంగాల‌ లోకి 4.28 ల‌క్ష‌ల కోట్ల రూపాయ‌ల విలువైన పెట్టుబ‌డుల ప‌ట్ల ఆస‌క్తి వ్య‌క్తమైంది. కొద్ది నెల‌ల వ్య‌వ‌ధి లోనే, దాదాపు 60,000 కోట్ల రూపాయ‌ల మేర‌కు పెట్టుబ‌డి తో కూడిన‌టువంటి 81 ప్రాజెక్టుల తాలూకు పెట్టుబ‌డి ప్ర‌తిపాద‌న‌లు ప్రస్తుతం భూమి పూజ రూపాన్ని సంత‌రించుకొన్నాయి. జులై 29వ తేదీన ల‌ఖ్ న‌వూ లో జ‌రిగే ఈ ప్రాజెక్టుల భూమి పూజ కార్య‌క్ర‌మానికి ప్ర‌ధాన మంత్రి హాజ‌రు కానున్నారు.
ఆదాయం పై ప‌న్నుల కు సంబంధించి ఆర్థిక ఎగ‌వేత ను నిరోధించ‌డం మ‌రియు రెండు సార్లు ప‌న్ను విధింపు ను నివారించ‌డం కోసం భార‌త‌దేశాని కి మ‌రియు శ్రీ లంక కు మ‌ధ్య ఒప్పందాన్ని సవ‌రించే ప్రోటోకాల్ కు ఆమోదం తెలిపిన మంత్రిమండ‌లి

ఆదాయం పై ప‌న్నుల కు సంబంధించి ఆర్థిక ఎగ‌వేత ను నిరోధించ‌డం మ‌రియు రెండు పర్యాయాలు ప‌న్ను విధించడాన్ని నివారించ‌డం కోసం భార‌త‌దేశాని కి మ‌రియు శ్రీ లంక కు మ‌ధ్య ఒప్పందాన్ని సవ‌రించే ప్రోటోకాల్ పై సంత‌కాల కు మ‌రియు సంబంధిత అనుమోదాని కి ప్రధాన మంత్రి శ్రీ నరేంద్ర మోదీ అధ్యక్షత న జరిగి న కేంద్ర మంత్రివర్గ సమావేశం ఆమోదం తెలిపింది. ప్రభావం: రెండు సార్లు ప‌న్ను విధింపు నివార‌క ఒప్పందం (డిటిఎఎ)లో ఒక సాధార‌ణ దుర్వినియోగ వ్య‌తిరేక నిబంధ‌న అయిన ప్రిన్సిప‌ల్ ప‌ర్ప‌స్ టెస్ట్ ను చేర్చ‌డం, అలాగే పీఠిక యొక్క పాఠం లో మార్పు చేయ‌డం వ‌ల్ల అంతిమం గా ప‌న్నుల నియ‌మావ‌ళి లో గ‌ల అంత‌రాల ను మ‌రియు అప‌స‌వ్య‌తల ను సొమ్ము చేసుకొనేట‌టువంటి ప‌న్ను ప్ర‌ణాళిక వ్యూహాల ను నిరోధించ‌డాని కి వీల‌వుతుంది. వివరాలు: i. భార‌త‌దేశాని కి మ‌రియు శ్రీ లంక కు మ‌ధ్య ప్ర‌స్తుతం అమ‌లవుతున్న డిటిఎఎ పై 2013వ సంవ‌త్స‌రం జ‌న‌వ‌రి 22వ తేదీన సంత‌కాల‌య్యాయి. ఇది 2013వ సంవత్స‌రం అక్టోబ‌రు 22వ తేదీ న అమ‌లు లోకి వ‌చ్చింది. ii. భార‌త‌దేశం మ‌రియు శ్రీ లంక ఇన్‌క్లూసివ్‌ ఫ్రేమ్ వ‌ర్క్ లో స‌భ్య‌త్వ దేశాలు గా ఉన్నాయి. ఈ కార‌ణం గా ఇన్‌క్లూసివ్ ఫ్రేమ్ వ‌ర్క్ లో సభ్యత్వం కలిగివున్న దేశాల తో డిటిఎఎ ల విష‌యం లో నిర్దేశించిన జి-20 ఒఇసిడి బిఇపిఎస్ కార్యాచ‌ర‌ణ నివేదిక ల తాలూకు క‌నీస ప్ర‌మాణాల ను భార‌త‌దేశం మ‌రియు శ్రీ లంక అమ‌లు ప‌ర‌చ‌వ‌ల‌సిన అగ‌త్యం ఉన్న‌ది. బిఇపిఎస్ 6 తాలూకు క‌నీస ప్ర‌మాణాల ను ద్వైపాక్షిక ఒప్పందం ద్వారా గాని, లేదా మ‌ల్టి లేట‌ర‌ల్ క‌న్ వెన్ శన్ టు ఇంప్లిమెంట్ టాక్స్ ట్రీటీ రిలేటెడ్ మెజ‌ర్స్‌ టు ప్రివెంట్ బేస్ ఈరోజ‌న్ ఎండ్ ప్రాఫిట్ శిఫ్టింగ్ (ఎమ్ఎల్ఐ) ద్వారా గాని పాటించేందుకు వీలు ఉన్న‌ది. iii. భార‌త‌దేశం ఎమ్ఎల్ఐ యొక్క సంతకందారు దేశం గా ఉన్న‌ది. అయితే, శ్రీ లంక మాత్రం ప్ర‌స్తుతాని కి ఎమ్ఎల్ఐ లో ఒక సంత‌కందారు దేశం గా లేదు. కాబ‌ట్టి, ఇండియా-శ్రీ లంక డిటిఎఎ ను ద్వైపాక్షిక స‌వ‌ర‌ణ కు లోను చేయ‌వ‌ల‌సిన అవ‌స‌రం ఉంది. త‌ద్వారా పీఠిక లో మార్పు చేయ‌డం, అలాగే ప్రిన్సిప‌ల్ ప‌ర్ప‌స్ టెస్ట్ (పిపిటి) నిబంధ‌న‌ల ను చొప్పించేందుకు చొర‌వ ను తీసుకోవ‌ల‌సివున్న‌ది. ఇలా చేయ‌డం ద్వారా జి-20 ఒఇసిడి బేస్ ఈరోజ‌న్ ఎండ్ ప్రాఫిట్ శిఫ్టింగ్ (బిఇపిఎస్‌) ప్రోజెక్టు లో భాగం గా పేర్కొన్న ఒడంబ‌డిక కు సంబంధించిన క‌నీస ప్ర‌మాణాల ను పాటించ‌డానికి మార్గం సుగ‌మం అవుతుంది. పూర్వరంగం: రెండు సార్లు ప‌న్ను విధింపు నివార‌క ఒప్పందం (డిటిఎఎ)పై భార‌త‌దేశాని కి మ‌రియు శ్రీ లంక కు మ‌ధ్య 2013వ సంవ‌త్స‌రం జ‌న‌వ‌రి 22వ తేదీ న సంత‌కాలు జరిగాయి. ఈ ఒప్పందం 2013వ సంత్స‌రం అక్టోబ‌రు 22వ తేదీ న అమ‌లులోకి వ‌చ్చింది. భార‌త‌దేశం మ‌రియు శ్రీ లంక ఇన్‌క్లూసివ్‌ ఫ్రేమ్ వ‌ర్క్ లో స‌భ్య‌త్వ దేశాలు గా ఉన్నాయి. ఈ కార‌ణం గా ఇన్‌క్లూసివ్ ఫ్రేమ్ వ‌ర్క్ లో భాగం పంచుకొన్న దేశాల తో డిటిఎఎ ల విష‌యం లో నిర్దేశించిన జి-20 ఒఇసిడి బిఇపిఎస్ కార్యాచ‌ర‌ణ నివేదిక ల తాలూకు క‌నీస ప్ర‌మాణాల ను భార‌త‌దేశం మ‌రియు శ్రీ లంక అమ‌లు ప‌ర‌చ‌వ‌ల‌సిన అగ‌త్యం ఉన్న‌ది. బిఇపిఎస్ 6 తాలూకు క‌నీస ప్ర‌మాణాల ను ద్వైపాక్షిక ఒప్పందం ద్వారా గానీ, లేదా మ‌ల్టీ లేట‌ర‌ల్ క‌న్వెన్శ‌న్ టు ఇంప్లిమెంట్ టాక్స్ ట్రీటీ రిలేటెడ్ మెజ‌ర్స్‌ టు ప్రివెంట్ బేస్ ఈరోజ‌న్ ఎండ్ ప్రాఫిట్ శిఫ్టింగ్ (ఎంఎల్ఐ) ద్వారా గానీ పాటించేందుకు వీలున్న‌ది. భారతదేశం ఎమ్ఎల్‌ఐ పై సంతకం చేసింది.